

**JAVNI POZIV ZA TRENING STUDENATA/ICA SVIH FAKULTETA U BANJA LUCI, – POSTANI POLITIČKI/A LIDER/ICA!**

**Ovo je prilika za sve studente i studentice da steknu nova znanja i vještine, da ih primijene u praksi i da za to dobiju finansijsku podršku. Ako želite osnažiti svoje liderske kapacitete, naučiti kako zagovarati za političko liderstvo mladih i žena, onda se prijavite na javni poziv.**

TPO Fondacija u saradnji sa Pravnim fakultetom u Banja Luci u okviru projekta NIRA raspisuje javni poziv za učešće na treningu za sve studente/ice u Banja Luci „Postani politički/a lider/ica !“. Cilj treninga je naučiti mlade kako zagovarati promjene u lokalnoj zajednici i povećati broj mladih i žena u politici.

**Svi zainteresovani studenti i studentice će pohađati dvodnevni trening koji se sastoji od tema:**

* Jačanje vještina i poticanje liderstva kod mladih
* Političko zagovaranje i pregovoranje za rješavanje problema i potreba mladih ljudi u lokalnoj zajednici
* Kako napraviti zagovarački plan i uspješnu strategiju
* Predstavljanje i kreiranje imidža u medijima

Nakon završenog treninga svi učesnici/e će imati priliku da osmisle građansku inicijativu koja će pridonijeti pozitivnim promjenama u lokalnoj zajednici i uključivanju mladih i žena u politici. Deset najboljih prijedloga za inicijative će dobiti grantove kako bi iste izrealizovali u svojoj lokalnoj zajednici.

**Polaznici nakon treninga će:**

* Biti osposobljeni za kreiranje strategije zagovaranja i izradu zagovaračkog plana
* Usvojiti potrebna znanja i vještine za realizaciju političke kampanje
* Naučiti kako postati prepoznatljiv na političkoj sceni u lokalnoj zajednici
* Prepoznati izazove koji se odnose na pitanja mladih i žena u politici
* Biti dodatno senzibilizirani za poštivanje ljudskih prava i rodne ravnopravnosti
* Finansijski podržani da realiziraju građansku inicijativu u svojoj lokalnoj zajednici u vezi sa političkim liderstvom mladih i žena

**Obaveze učesnika/ica treninga:**

1. Prisustvovati na dvodnevnom treningu i planiranim aktivnostima
2. Osmisliti zagovaračku inicijativu u svojoj lokalnoj zajednici
3. Realizovati sve dogovorene aktivnosti odobrenog projekta (zagovaračka inicijativa)

Odabranim polaznicima treninga će biti osiguran radni materijal, hrana, osvježenje i putni troškovi. Učesnici koji uspješno završe trening i prijave zagovaračku inicijativu će dobiti certifikat.

Rok za prijavu je 26.06.2020.

Kratko motivacijsko pismo sa kraćom biografijom je potrebno dostaviti na emailove: koordinator4@tpofond.org zeljko.saric@ff.unibl.org

Sve informacije o TPO Fondaciji i treningu se mogu naći na: www.tpo.ba